cyanic-selkie/wikianc huggingface dataset:
สหรัฐ อุ่นอำไพ
สหรัฐ เป็นนักตะกร้อลอดห่วงที่ได้รับการคัดเลือกเป็นนักกีฬาทีมชาติไทยเนื่องด้วยความสามารถเฉพาะตัว นอกจากนี้ เขายังมีพี่น้องชื่อศักดิ์ชาย อุ่นอำไพ และสมชาย อุ่นอำไพ ซึ่งเป็นนักตะกร้อลอดห่วงเช่นเดียวกัน
ประวัติ
เดือนธันวาคม พ.ศ. 2552 สหรัฐเป็นหนึ่งในนักตะกร้อลอดห่วงทีมชาติไทยผู้เข้าแข่งขันซีเกมส์ 2009 ที่จัดขึ้น ณ ประเทศลาว โดยทีมไทยทำคะแนนเป็นอันดับหนึ่งในรอบแรกที่ 860 คะแนน และเป็นฝ่ายชนะทีมชาติพม่าในรอบชิงชนะเลิศที่ 930-760 คะแนน และได้รับรางวัลเหรียญทอง
เดือนมีนาคม พ.ศ. 2555 สหรัฐเข้าแข่งขันตะกร้อลอดห่วง (กติกาไทย) ในกีฬาแห่งชาติ ครั้งที่ 40 ประเภททีมชาย ให้แก่สังกัดกรุงเทพมหานคร จากนั้น ในวันที่ 3 มิถุนายนของปีเดียวกันนี้ สหรัฐเข้าแข่งขันตะกร้อลอดห่วงสากลประเภททีมชายในรายการคิงส์คัพครั้งที่ 27 ที่แฟชั่นไอส์แลนด์ โดยทีมชาติไทยสามารถเป็นฝ่ายชนะทีมชาติอินโดนีเซียในรอบชิงชนะเลิศที่ 810-490 คะแนน และได้รับรางวัลเหรียญทอง ในเดือนธันวาคม พ.ศ. 2555 สหรัฐเข้าแข่งขันตะกร้อลอดห่วง (กติกาไทย) ในกีฬาแห่งชาติ ครั้งที่ 41 ประเภททีมชาย ให้แก่สังกัดกรุงเทพมหานคร
พ.ศ. 2556 สหรัฐได้เป็นหนึ่งในนักกีฬาโควตาพิเศษประเภทกลุ่ม ก. เข้าแข่งขันตะกร้อลอดห่วงอาชีพ ครั้งที่ 6 ประจำปี 2556
โบอิง เอ็กซ์-45
การควบคุมยานจะถูกควบคุมจากรถควบคุมซึ่งรัศมีในการควบคุมห่างไปได้กว่า 100 กิโลเมตร ภายในรถควบคุมยานประกอบไปด้วย สถานีควบคุมการบินทำภารกิจ ระบบสนับสนุน สถานีควบคุมการบินภารกิจจะประกอบไปด้วย ตัวรีเลย์สัญญานดาวเทียมที่มีการป้องกันและลิงก์ติดต่อสื่อสารในแนวสายตา ซึ่งจะถูกใช้ในการวางแผนเส้นทางการบินและภารกิจที่ยานสามารถทำงานได้เองโดยอัตโนมัติ การปฏิบัติการระบบจะมีวงรอบของการตัดสินใจโดยมนุษย์แทรกอยู่ด้วยเสมอ ทั้งในการวางแผนและการทำภารกิจ รวมไปถึงการค้นหาเป้าหมาย การพิสูจน์ฝ่าย การจับเป้าแบบทันกาล การเลือกใช้อาวุธและการยิงอาวุธปล่อย และรวมไปถึงการประเมินความเสียหายของเป้าหมาย
เอเมนเบรก
เอเมนเบรก (amen break) เป็นกลองโซโล (4-บาร์) ที่เล่นโดยมือกลอง เกรกอรี ซี. โคลแมน ในชื่อเพลง "เอเมน บราเทอร์" ("Amen, Brother") ของวงเดอะวินส์ตันส์ (The Winstons) เพลงเต็มรูปแบบเป็นเพลงบรรเลงที่ถอดความมาจากเพลง "เอเมน" (Amen) ของเจสเตอร์ แฮร์สตัน ที่เขาเขียนขึ้นให้กับซิดนีย์ พอยเทียร์ ในภาพยนตร์เรื่อง ลิลลีส์ออฟเดอะฟิลด์ (1963) ซึ่งต่อมาเป็นที่นิยมโดยวง ดิอิมเพรสชันส์ (The Impressions) ในปี 1964 เพลง "เอเมน บราเทอร์" ได้วางขายในรูปแบบไวนิลซิงเกิลที่อยู่ในบี-ไซด์ของเพลง "คัลเลอร์ฮิมฟาเทอร์" (Color Him Father) ในปี 1969 โดยค่าย เมโทรมีเดีย ปัจจุบันมีอยู่ในหลายอัลบัมรวมเพลงและนำซิงเกิลในรูปแบบไวนิล 12 นิ้วกลับมาวางขายใหม่ ร่วมกับเพลงอื่น ๆ ของเดอะวินส์ตันส์
เอเมนเบรก เริ่มเป็นที่รู้จักอย่างมากในช่วงทศวรรษที่ 1980 เป็นต้นมาในการนำท่อนกลองโซโล (หรือทำเลียนแบบ) มาใช้เป็นลูปกลองแซมเพิล จนกลายเป็นใช้กันอย่างแพร่หลายใน เบรกบีต, ฮิปฮอป, เบรกบีตฮาร์ดคอร์, ฮาร์ดคอร์เทคโน และ เบรกคอร์, ดรัมแอนด์เบส (รวมทั้ง โอลด์สคูลจังเกิล และ รักกาจังเกิล) และ ดิจิทัลฮาร์ดคอร์ เอเมนเบรกถูกใช้เป็นแซมเพิลอย่างต่อเนื่องตั้งแต่ปี 1985 จนถึงปัจจุบันใน ฮิปฮอป รักกา ดรัมแอนด์เบส และรูปแบบอื่น ๆ "คลิป 6-วินาที กลับกลายเป็นวัฒนธรรมย่อยต่างๆนานา" อันเนื่องมาจาก Amen break, "Amen, Brother" เป็นเพลงที่มีการแซมเพิลมากที่สุดในประวัติศาสตร์ดนตรีที่มีการแซมเพิลประมาณ 2,894 ครั้ง
จานิสซารี
จานิสซารี (Janissary; يڭيچرى,, ) เป็นสมาชิกหน่วยทหารราบชั้นสูงที่อยู่ในกองทหารรักษาพระองค์ของราชวงศ์ออตโตมัน และเป็นกองทัพประจำการสมัยใหม่หน่วยแรกในยุโรป กองกำลังน่าจะก่อตั้งขึ้นในรัชสมัยสุลต่านออร์ฮานที่ 1 (ค.ศ. 1324–1362) ในสมัยแกรนด์วิเซียร์อาลาเอดดีน
จานิสซารีเริ่มต้นขึ้นในฐานะกองกำลังชั้นยอดที่ผ่านการคัดเลือกตามระบบเดฟชีร์แม (devşirme) ของการเกณฑ์เด็ก ซึ่งชาวแอลเบเนีย, อาร์มีเนีย, บอสเนีย, บัลแกเรีย, โครเอเชีย, กรีก และเซิร์บถูกนำตัวไป, เรียกเกณฑ์, บังคับขริบหนังหุ้มปลาย และเข้ารับอิสลาม แล้วจดทะเบียนเข้ากับกองทัพออตโตมัน พวกเขามีชื่อเสียงจากความสามัคคีที่ประสานด้วยระเบียบวินัยที่เข้มงวด พวกเขาได้รับเงินเดือน ซึ่งต่างจากทาสทั่วไป ห้ามแต่งงานก่อนอายุ 40 ปีหรือมีส่วนร่วมในการค้าขาย และคาดหวังให้จงรักภักดีต่อสุลต่านอย่างเต็มที่ ในคริสต์ศตวรรษที่ 17 เนื่องจากการขยายตัวอย่างมากของกองทัพประจำการออตโตมัน ทำให้มีการผ่อนคลายนโยบายการเกณฑ์ของกองทัพในขั้นต้นที่เข้มงวด พลเมืองเข้าร่วมในนี้เพื่อได้รับผลประโยชน์จากสถานะทางเศรษฐกิจสังคม ทำให้ในภายหลัง กองทัพนี้ค่อย ๆ สูญเสียความเป็นทหาร ภายใต้กระบวนการที่มีชื่อเรียกว่า 'การทำให้เป็นพลเมือง' (civilianization)
ในช่วงแรก จานิสซารีเป็นทหารที่น่าเกรงขาม แต่ในขณะที่ยุโรปตะวันตกพัฒนาเทคโนโลยีองค์กรทหารให้ทันสมัย จานิสซารีกลายเป็นกองกำลังโต้ตอบที่ต้านศัตรูในทุกรูปแบบ อำนาจทางทหารของออตโตมันเริ่มล้าสมัยไปเรื่อย ๆ แต่เมื่อจานิสซารีรู้สึกว่าสิทธิพิเศษของตนถูกคุกคาม หรือกลุ่มคนภายนอกต้องการที่จะทำให้ตนทันสมัย หรืออาจถูกกีดกันโดยกองทหารม้า พวกเขาก็จะก่อกบฏ ในเวลาที่จานิสซารีถูกปราบปราม ก็สายเกินไปแล้วที่กองทัพออตโตมันจะเดินหน้าตามทันพวกตะวันตก กองกำลังนี้ถูกยุบในรัชสมัยสุลต่านมาห์มุดที่ 2 ใน ค.ศ. 1826 ในเหตุการณ์ที่เป็นมงคล (Auspicious Incident) ซึ่งทำให้จานิสซารีถูกประหารชีวิต 6,000 นายหรือมากกว่านั้น
พระเจ้าเฟร์นันโดที่ 3 แห่งกัสติยา
ต้นชีวิต
พระเจ้าเฟร์นันโดพระราชสมภพที่อารามบัลปาราอิโซ (เปเลอัสเดอาร์ริบา ปัจจุบันอยู่ในจังหวัดซาโมรา) เป็นพระราชโอรสของพระเจ้าอัลฟอนโซที่ 9 แห่งเลออนกับสมเด็จพระราชินีเบเรงเกลาแห่งกัสติยา พระมเหสีพระองค์ที่สอง จึงทำให้เฟร์นันโดสืบเชื้อสายมาจากพระเจ้าอัลฟอนโซที่ 7จากทั้งสองทาง โดยมีพระเจ้าเฟร์นันโดที่ 2เป็นพระอัยกาทางฝั่งพระบิดา และพระเจ้าซันโซที่ 3เป็นพระปัยกาจากทางฝั่งพระมารดา ซึ่งทั้งคู่ต่างเป็นพระโอรสและผู้สืบทอดตำแหน่งของพระเจ้าอัลฟอนโซที่ 7 บรรพบุรุษคนอื่น ๆ ของเฟร์นันโดที่เป็นเชื้อพระวงศ์คืออูร์รากาแห่งโปรตุเกส ซึ่งเป็นพระอัยกีทางฝั่งพระบิดา และเอเลนอร์แห่งอังกฤษ พระปัยกีทางฝั่งพระมารดาซึ่งเป็นพระธิดาของพระเจ้าเฮนรีที่ 2กับพระราชินีเอเลนอร์แห่งอากีแตน
นับตั้งแต่เสด็จพระราชสมภพจนถึงปี ค.ศ. 1204 เจ้าชายเฟร์นันโดได้รับการวางตัวให้เป็นทายาทในราชอาณาจักรเลออนของพระราชบิดา โดยมีพระราชมารดาและราชอาณาจักรกัสติยาคอยให้การสนับสนุน แม้ว่าพระองค์จะเป็นพระราชโอรสคนที่สองของพระเจ้าอัลฟอนโซซึ่งมีพระราชโอรสหนึ่งพระองค์กับพระธิดาสองคนมาก่อนแล้วจากการอภิเษกสมรสครั้งแรกกับเตเรซาแห่งโปรตุเกส แต่ในตอนนั้นพระองค์ไม่ยอมรับพระราชโอรสพระองค์โต (ซึ่งชื่อเฟร์นันโดเช่นกัน) เป็นทายาท ทว่าชาวกัสติยามองว่าเจ้าชายเฟร์นันโดพระองค์พี่เป็นคู่แข่งคนสำคัญที่เป็นภัยต่อพระโอรสของพระราชินีเบเรงเกลา
การอภิเษกสมรสของพระราชบิดามารดาของเจ้าชายเฟร์นันโดถูกประกาศให้เป็นโมฆะตามคำสั่งของสมเด็จพระสันตะปาปาอินโนเซนต์ที่ 3 ในปี ค.ศ. 1204 เนื่องจากเป็นการร่วมประเวณีกันระหว่างญาติใกล้ชิด สมเด็จพระราชินีเบเรงเกลาจึงพาพระราชโอรสธิดา ซึ่งหนึ่งในนั้นคือเจ้าชายเฟร์นันโด กลับไปที่ราชสำนักของพระราชบิดา พระเจ้าอัลฟอนโซที่ 8 ในปี ค.ศ. 1217 พระเจ้าเอนริเกที่ 1 พระอนุชาของพระนางสิ้นพระชนม์ พระนางได้สืบทอดบัลลังก์กัสติยาต่อโดมีเจ้าชายเฟร์นันโดเป็นรัชทายาท แต่ทรงยกบัลลังก์ให้พระราชโอรสอย่างรวดเร็ว
การพิชิตอัลอันดะลุส
นับตั้งแต่สมรภูมิลัสนาบัสเดโตโลซาในปี ค.ศ. 1212 ได้ทำให้การรุกคืบในสเปนของกลุ่มอัลโมฮัดหยุดชะงัก การทำสนธิสัญญาพักรบที่เกิดขึ้นอย่างต่อเนื่องทำให้กัสติยากับกลุ่มอัลโมฮัดที่ครองความเป็นใหญ่ในอัลอันดะลุสอยู่ร่วมกันอย่างสันติ ทว่าวิกฤตการสืบทอดตำแหน่งในรัฐกาหลิบของกลุ่มอัลโมฮัดหลังการเสียชีวิตของยูซุฟที่ 2 ในปี ค.ศ. 1224 เปิดช่องให้พระเจ้าเฟร์นันโดได้เข้าไปแทรกแซง อับดัลเลาะห์ อัลอะดิล ผู้อ้างสิทธิ์ฝั่งอัลอันดะลุส ส่งเรือบรรทุกกำลังพลและอาวุธของกลุ่มอัลโมฮัดล่องเรือข้ามช่องแคบไปโมร็อกโกเพื่อท้าชิงการสืบทอดตำแหน่งกับคู่แข่งซึ่งอยู่ที่นั่น ทำให้อัลอันดะลุสไร้การป้องกัน อัลดัลเลาะห์ อัลบัยยะซี ลูกพี่ลูกน้องที่เป็นกบฏของอัลอะดิล (กลุ่มแบซัน) ร้องขอความช่วยเหลือทางทหารต่อพระเจ้าเฟร์นันโดที่ 3 เพื่อมาต่อกรกับผู้แย่งชิงตำแหน่ง ในปี ค.ศ. 1225 กองทัพกัสติยาร่วมทำสงครามกับอัลบัยยะซี ปล้นทำลายแคว้นแฆน, เบกาเดกรานาดา และก่อนถึงสิ้นปีอัลบัยยะซีก็ได้รับการแต่งตั้งให้ครองตำแหน่งในกอร์โดบา เพื่อเป็นการตอบแทน อัลบัยยะซีมอบฐานที่มั่นชายแดนซึ่งตั้งอยู่ในจุดยุทธศาสตร์ บัญโญสเดลาเอ็นซินา, ซัลบาเตียร์รา และกาปียาให้พระเจ้าอัลฟอนโซ เมื่ออัลบัยยะซีถูกต่อต้านและสังหารโดยประชาชนที่ลุกฮือขึ้นมาก่อจราจลในกอร์โดบาหลังจากนั้นไม่นาน ชาวกัสติยาก็ยังคงครองดินแดนของอัลบัยยะซีในอัลดูฆาร์, บาเอซา และมาร์โตส
ทว่าวิกฤตในรัฐการหลิบของกลุ่มอัลโมฮัดยังคงไม่ได้รับการแก้ไข ในปี ค.ศ. 1228 อับดัลลา อิดิสที่ 1 อัลมะมุน ผู้แสดงตนชาวอัลโมฮัดคนใหม่ตัดสินใจทิ้งสเปนไปหาเศษเสี้ยวสุดท้ายของกองกำลังอัลโมฮัดในโมรอกโก อัลอันดะลุสที่แตกเป็นเสี่ยงๆ ถูกทิ้งให้อยู่ในมือของผู้มีอิทธิพลในท้องถิ่น มูฮัมมัด อิบน์ ยูซุฟ อิบน์ ฮัด อัลยูดามี เมื่อเห็นโอกาส เหล่ากษัตริย์ชาวคริสต์จากทางเหนือ ได้แก่ พระเจ้าเฟร์นันโดที่ 3 แห่งกัสติยา, พระเจ้าอัลฟอนโซที่ 9 แห่งเลออน, พระเจ้าฆวนที่ 1 แห่งอารากอน และพระเจ้าซังชูที่ 2 แห่งโปรตุเกส จึงรีบลงมือทำการรุกรานอัลดาลุสอย่างต่อเนื่องตลอดแทบทั้งปี กองกำลังอัลอันอาลุสชั่วคราวของอิบน์ ฮัดถูกทำลายอย่างรวดเร็วระหว่างกำลังพยายามหยุดยั้งชาวเลออนที่อาลังเกในปี ค.ศ. 1230 กองทัพคริสเตียนโลดแล่นลงใต้โดยปราศจากการต่อต้าน แต่ละเมืองของอัลอันดะลุสถูกทิ้งให้ต้านทานหรือเจรจาขอยกธงขาวด้วยตัวเอง
ตลอดยี่สิบปีตั้งแต่ปี ค.ศ. 1228 ถึง ค.ศ. 1248 มีการรุกคืบครั้งใหญ่ในการทำเรกองกิสตา ในวันที่ 22 ธันวาคม ค.ศ. 1248 พระเจ้าเฟร์นันโดที่ 3 พิชิตเซบิยา นครที่มีขนาดใหญ่ที่สุดของอัลอันดะลุส รัฐอะมีรกรานาดายังคงรอดพ้นจากการถูกพิชิต
พระเจ้าเฟร์นันโดผนวกดินแดนที่พิชิตมาได้ส่วนหนึ่งเข้ากับราชบัลลังก์กัสติยาโดยตรง อีกส่วนหนึ่งทรงวางโครงสร้างให้เป็นรัฐบริวารภายใต้การปกครองดูแลของข้าหลวงชาวมุสลิม แม้ว่าสุดท้ายจะถูดยึดครองอย่างถาวรและถูกผนวกเข้ากับกัสติยาก่อนสิ้นศตวรรษ
การสวรรคต
พระเจ้าเฟร์นันโดที่ 3 เริ่มต้นการครองราชย์ด้วยตำแหน่งกษัตริย์แห่งกัสติยา ในตอนที่ทรงสิ้นพระชนม์ในปี ค.ศ. 1252 พระองค์ได้ยกราชอาณาจักรซึ่งกว้างใหญ่ไพศาลอย่างมากให้กับพระเจ้าอัลฟอนโซที่ 10 พระโอรสและทายาท อาณาเขตใหม่ของรัฐกัสตาที่พระเจ้าเฟร์นันโดที่ 3 ได้สร้างขึ้นมาจะคงอยู่ไปจนถึงปลายคริสต์ศตวรรษที่ 15 โดยแทบไม่เปลี่ยนแปลง
ร่างของพระเจ้าเฟร์นันโดถูกฝังในอาสนวิหารเซบิยาโดยพระเจ้าอัลฟอนโซที่ 10 พระโอรส สุสานของพระองค์จารึกด้วยสี่ภาษา คือ ภาษาอาหรับ, ภาษาฮีบรู, ภาษาละติน และภาษากัสติยายุคแรก ทรงได้รับการประกาศให้เป็นนักบุญในชื่อนักบุญเฟร์นันโดโดยสมเด็จพระสันตะปาปาเคลเมนต์ที่ 10 ในปี ค.ศ. 1671
การอภิเษกสมรสครั้งแรก
ในปี ค.ศ. 1219 พระเจ้าเฟร์นันโดอภิเษกสมรสกับเอลีซาเบ็ทแห่งโฮเอินชเตาเฟิน พระธิดาของกษัตริย์เยอรมัน พระเจ้าฟิลิปป์ที่ 3 แห่งสวาเบีย กับอีรีเนอ แองเจลินา ในสเปนเอลีซาเบ็ทถูกเรียกว่าเบียทริซ ทั้งคู่มีพระโอรสธิดาด้วยกันคือ
การอภิเษกสมรสครั้งที่สอง
หลังเป็นม่าย ทรงอภิเษกสมรสใหม่กับฌาน เคาน์เตสแห่งปงตีเยอ ก่อนเดือนสิงหาคม ค.ศ. 1237 ทั้งคู่มีพระโอรสด้วยกันสี่คนกับพระธิดาหนึ่งคน คือ
อุทยานแห่งชาติภูลังกา
อุทยานแห่งชาติภูลังกา ครอบคลุมพื้นที่อำเภอบ้านแพง จังหวัดนครพนม และอำเภอเซกา อำเภอบึงโขงหลง จังหวัดบึงกาฬ มีเนื้อที่ประมาณ 31,250 ไร่ หรือประมาณ 50 ตารางกิโลเมตร  จุดเด่นที่น่าสนใจ คือ น้ำตกตาดขาม (อำเภอบ้านแพง จังหวัดนครพนม), น้ำตกตาดโพธิ์ (อำเภอบ้านแพง จังหวัดนครพนม), น้ำตกตาดวิมานทิพย์ (อำเภอบึงโขงหลง จังหวัดบึงกาฬ), น้ำตกกินนรี (อำเภอบึงโขงหลง จังหวัดบึงกาฬ) ตามลำดับ
ประวัติ
ปี พ.ศ. 2527 กองอุทยานแห่งชาติได้สำรวจพื้นที่บริเวณป่าภูลังกา ท้องที่อำเภอบ้านแพง จังหวัดนครพนม พบมีสภาพที่เหมาะสม สามารถจัดตั้งเป็นอุทยานแห่งชาติได้ เนื่องจากสภาพป่าโดยทั่วไปเป็นป่าดิบเขา ป่าดงดิบ ป่าเบญจพรรณ และป่าแดงที่สมบูรณ์ มีสัตว์ป่าชุกชุม เป็นต้นกำเนิดของลำห้วยหลากสาย และมีจุดเด่นทางธรรมชาติ เช่น หน้าผา ถ้ำ น้ำตก อยู่หลายแห่ง
กรมป่าไม้พิจารณาแล้ว เพื่อเป็นการอนุรักษ์ทรัพยากรป่าไม้และทิวทัศน์ธรรมชาติที่สวยงามเพื่อรักษาสมดุลทางธรรมชาติของระบบนิเวศน์ของพื้นที่ดังกล่าว ให้คงไว้ในรูปของอุทยานแห่งชาติ เพื่อประโยชน์แก่การศึกษาและรื่นรมย์ของประชาชนสืบไป จึงเห็นควรกำหนดพื้นที่บริเวณดังกล่าวเป็นอุทยานแห่งชาติตามนัยมาตรา 6 แห่ง พระราชบัญญัติอุทยานแห่งชาติ พ.ศ. 2504
อุทยานแห่งชาติภูลังกา ได้รับรางวัลอุทยานแห่งชาติสีเขียว (Green National Parks) ระดับทอง (ดีเยี่ยม) ประจำปี 2563
ลักษณะภูมิประเทศ
มีลักษณะเป็นภูเขาเรียงซ้อนกันตามแนวแม่น้ำโขง คือ ภูลังกาเหนือ ภูลังกากลาง และภูลังกาใต้ ทอดยาวตามแนวทิศเหนือกับทิศใต้และสลับด้วยเทือกเขาขนาดเล็กหลายลูกสลับซับซ้อนกันพร้อมทั้งทอดยาวตามแนวลำน้ำโขง มีความสูงจากระดับน้ำทะเล ที่จุดสูงสุดบนภูลังกาเหนือ สูง 563 เมตรจากระดับน้ำทะเล สภาพโดยทั่วไปของพื้นที่เป็นภูเขาหินทราย โดยแบ่งชั้นหินที่สำคัญออกเป็น 3 หมวด คือ หมวดหินโคราช หมวดหินภูพาน และหมวดหินภูกระดึง ลักษณะดินจะเป็นดินทรายมีการพังทลายปานกลาง ภูลังกาเป็นต้นกำเนิดของห้วยต่าง ๆ หลายสาย เช่น ห้วยทรายเหนือ ห้วยซ่าน ห้วยยางนกเหาะ หวยลังกา ห้วยขาม และห้วยทรายใต้ ซึ่งมีความสำคัญมากสำหรับราษฎรในที่ราบที่อยู่ใกล้เคียงในการทำการเกษตรกรรม และไหลลงสู่แม่น้ำโขง ที่อำเภอบ้านแพง จังหวัดนครพนม
ลักษณะภูมิอากาศ
ในพื้นที่มีสภาพภูมิอากาศ โดยทั่วไปแล้วจะมีสภาพอากาศใกล้เคียงกับบริเวณอื่น ๆ ของภาคตะวันออกเฉียงเหนือ ส่วนสภาพอากาศบนยอดเขาจะมีลักษณะเป็นหิน ฤดูหนาวจะมีอากาศหนาวจัด ประมาณ 0-5 องศาเซลเซียส โดยอุณหภูมิเฉลี่ยตลอดปีประมาณ 25-36 องศาเซลเซียส ฤดูฝนมีปริมาณน้ำมาก ประมาณ 1,860 มิลลิเมตรต่อปี
พืชพรรณและสัตว์ป่า
พื้นที่อุทยานแห่งชาติภูลังกาปกคลุมด้วยป่าดิบแล้ง ป่าเบญจพรรณ และป่าเต็งรัง ดอกไม้ป่าที่มีอยู่โดยทั่วไป โดยเฉพาะกล้วยไม้ป่า รองเท้านารี เท่าที่พบในปัจจุบันส่วนมากจะเป็นกล้วยไม้ตระกูลหวายและแดงอุบล นอกจากนั้นภูลังกายังเป็นแหล่งสมุนไพรต่าง ๆ และว่านนานาชนิด
ภูลังกาในปัจจุบันเท่าที่พบและได้ข้อมูลจากชาวบ้าน ปรากฏว่ายังมีสัตว์ป่าประเภทสัตว์เลี้ยงลูกด้วยนม เช่น หมูป่า ลิง อีเห็น เก้ง อยู่เป็นจำนวนมาก พร้อมทั้ง กระรอก กระแต บ่าง และนอกจากนี้ยังมีสัตว์ปีกจำพวกนกต่าง ๆ หลายชนิด ที่เด่น ๆ อีกจำพวกหนึ่งคือ สัตว์เลื้อยคลาน ได้แก่ กระท่าง และงู อีกหลาย ๆ ชนิด
วีรศักดิ์ หวังศุภกิจโกศล
วีรศักดิ์ หวังศุภกิจโกศล (ชื่อเล่น : ป้อ) (เกิด 20 พฤศจิกายน พ.ศ. 2498) อดีตรัฐมนตรีช่วยว่าการกระทรวงคมนาคม และอดีตรัฐมนตรีช่วยว่าการกระทรวงพาณิชย์ ในรัฐบาลพลเอกประยุทธ์ จันทร์โอชา และอดีตสมาชิกสภาผู้แทนราษฎรแบบบัญชีรายชื่อ
ประวัติ
วีรศักดิ์ เกิดวันที่ 20 พฤศจิกายน พ.ศ. 2498 สำเร็จการศึกษา ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง สมรสกับ นางยลดา หวังศุภกิจโกศล นายกองค์การบริหารส่วนจังหวัดนครราชสีมา
การทำงาน
วีรศักดิ์ เคยดำรงตำแหน่งเป็นกำนันตำบลกุดโบสถ์ อ.เสิงสาง จ.นครราชสีมา ซึ่งได้รับรางวัลกำนันแหนบทองคำ 2 ปี รวมถึงเคยเป็นประธานบริหารบริษัท แป้งมันเอี่ยมเฮง จำกัด
งานการเมือง
วีรศักดิ์ ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในสภาผู้แทนราษฎรไทย ชุดที่ 25 ก่อนที่จะได้รับตำแหน่งเป็นรัฐมนตรีช่วยว่าการกระทรวงพาณิชย์ ในคณะรัฐมนตรีไทย คณะที่ 62 และได้ลาออกจากสมาชิกสภาผู้แทนราษฎรในเวลาต่อมา
ในเดือนมีนาคม พ.ศ. 2564 เขาได้รับแต่งตั้งให้ย้ายไปเป็นรัฐมนตรีช่วยว่าการกระทรวงคมนาคม จนกระทั่งในเดือนมกราคม พ.ศ. 2566 เขาได้ลาออกจากตำแหน่งกรรมการบริหารพรรคภูมิใจไทย และเตรียมตัววางมือทางการเมืองเนื่องจากมีปัญหาสุขภาพ
สมาชิกสภาผู้แทนราษฎร
วีรศักดิ์ หวังศุภกิจโกศล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
วัดป่านานาชาติ
วัดป่านานาชาติ เป็นวัดที่พระโพธิญาณเถร (ชา สุภทฺโท) ก่อตั้งเมื่อ พ.ศ. 2518 อยู่ห่างจากตัวอำเภอวารินชำราบ จังหวัดอุบลราชธานี ประมาณ 15 กิโลเมตร เพื่อเป็นสถานที่ปฏิบัติธรรมสำหรับชาวต่างชาติ
วัดป่านานาชาติเป็นวัดฝ่ายมหานิกาย มีข้อวัตรปฏิบัติเช่นเดียวกับวัดหนองป่าพง โดยยึดปฏิปทาพร้อมทั้งข้อวัตรปฏิบัติของพระโพธิญาณเถร (ชา สุภทฺโท) พระสงฆ์วัดป่านานาชาติจึงเน้นการศึกษาและปฏิบัติวิปัสสนากรรมฐานเป็นหลัก ทั้งในรูปแบบภาษาไทยและภาษาอังกฤษสำหรับชาวต่างชาติ
ในปี พ.ศ. 2518 วัดหนองป่าพงมีพระสงฆ์จำพรรษาอยู่มาก ส่งผลให้พระสงฆ์หาฟืนบ่มบาตรยาก พระโพธิญาณเถร (ชา สุภทฺโท)จึงอนุญาตให้พระชาวต่างชาติบางรูป ออกมาหาฟืนที่บ้านบุ่งหวาย แต่เดิมมีวัดร้างนามว่า"วัดหนองปลาเข็ง" อายุ 700 - 1,000 ปี ชาวบ้านบุ่งหวายมีจิตศรัทธาในพระสงฆ์วัดหนองป่าพง จึงได้นิมนต์คณะพระภิกษุสามเณรชุดแรกซึ่งมี 6 รูป บ่มบาตรและปักกลดปฏิบัติธรรมที่บ้านบุ่งหวาย เมื่ออยู่ได้ 3 วันญาติโยมได้ช่วยกันสร้างศาลามุงหญ้าคาพอหลบฝน หลังจากนั้นไม่นานชาวบ้านบุ่งหวายได้ไปกราบหลวงปู่ชา ขอนิมนต์ให้พระ-เณรอยู่จำพรรษาต่อ หลวงปู่ชาเมตตาให้สร้างสำนักสงฆ์ และมอบหมายให้พระพรหมวชิรญาณ (โรเบิร์ต สุเมโธ) เป็นหัวหน้าสำนัก ญาติโยมได้แบ่งกันเป็นเจ้าภาพในการสร้างกุฏิและเพิงมุงหญ้าคา ในปีพ.ศ. 2528 เริ่มสร้างวิหาร (อุโบสถ) ในตำแหน่งที่พบเสมาเก่า เพื่อให้พระสงฆ์ใช้สวดทำสังฆกรรมต่างๆ สร้างเสร็จในอีกสองปีต่อมา ปีพ.ศ. 2530 ได้รับการประกาศตั้งเป็นวัดในพระพุทธศาสนาในชื่อ "วัดป่านานาชาติ" เดือนกันยายน พ.ศ. 2541 ได้รับพระราชทานวิสุงคามสีมา พ.ศ. 2553 สร้างศาลาการเปรียญหลังใหม่นามว่า "ฐิตะธรรมศาลา" ต่อมาในปีพ.ศ. 2561-2562 สร้างอุโบสถหลังใหม่ เป็นสถาปัตยกรรมล้านช้างที่มีต้นแบบมาจากสิมเก่าวัดหลวง จ.อุบลราชธานี เสร็จในปีพ.ศ. 2565 วันที่ 27 ธันวาคม 2565 พระบาทสมเด็จพระวชิรเกล้าเจ้าอยู่หัวและสมเด็จพระนางเจ้าฯ พระบรมราชินี เสด็จฯ ทรงประกอบพิธีตัดหวายลูกนิมิตอุโบสถหลังใหม่
สายลูย์บลินสโค-ดมีตรอฟสกายา
สายลูย์บลินสโค-ดมีตรอฟสกายา (Любли́нско-Дми́тровская ли́ния, ) (สาย 10) เป็นหนึ่งในเส้นทางของรถไฟใต้ดินมอสโก เปิดให้บริการครั้งแรกในปี ค.ศ. 1995 ในปัจจุบันมีระยะทาง 24.7 กิโลเมตร จำนวน 17 สถานี
ลีกเอิง ฤดูกาล 2014–15
ฟุตบอลลีกเอิง ฤดูกาล 2014–15 เป็นฤดูกาลที่ 77 นับตั้งแต่การก่อตั้ง ปารีแซ็ง-แฌร์แม็ง เป็นทีมแชมป์เก่าจากเมื่อฤดูกาลที่แล้วที่จะต้องป้องกันแชมป์ในฤดูกาลนี้ให้ได้
ทีม
มี 20 สโมสรในลีก, โดยมีสามทีมเลื่อนชั้นจาก ลีกเดอ แทนที่สามทีมที่ตกชั้นจาก ลีกเอิง ต่อไปนี้ใน ฤดูกาล 2013–14. ทุกสโมสรที่มีหลักประกันสถานะลีกเอิงสำหรับฤดูกาลเป็นเรื่องที่ได้รับอนุมัติจาก DNCG ก่อนที่จะกลายเป็นว่าจะมีสิทธิ์เข้าร่วม.
อันดับผู้ทำประตูสูงสุด
แหล่งข้อมูล: ตารางอันดับผู้ทำประตูอย่างเป็นทางการ
อันดับการผ่านบอล
แหล่งข้อมูล: ตารางอันดับการผ่านบอลอย่างเป็นทางการ
แฮท-ทริคส์
5 ผู้เล่นที่ทำได้ 5 ประตู
จาเค็ตตาแห่งลักเซ็มเบิร์ก
จาเค็ตตาแห่งลักเซมเบิร์ก (Jacquetta of Luxembourg) เป็นมารดาของเอลิซาเบธ วูดวิลล์ สมเด็จพระราชินีแห่งอังกฤษผู้เป็นพระมเหสีของพระเจ้าเอ็ดเวิร์ดที่ 4 แห่งอังกฤษ
ดัชเชสแห่งเบดฟอร์ด
จาเค็ตตาเกิดเมื่อราวปี ค.ศ. 1415 ในลักเซมเบิร์ก โดยเธอเป็นบุตรคนโตในบรรดาบุตรเก้าคนของปิแอร์แห่งลักเซมเบิร์ก เคานต์แห่งแซ็งโปลชาวฝรั่งเศสกับมาร์เกอรีตแห่งบู (หรือมาร์เกริตา เดล บัลโซ) แม้จะเกิดบนทวีปยุโรปและไม่ใช่ชาวอังกฤษโดยกำเนิดแต่จาเค็ตตามีบรรพบุรุษเป็นชาวอังกฤษ ย่าทวดของเธอเป็นทายาทสายตรงของพระเจ้าเฮนรีที่ 3 แห่งอังกฤษ ส่วนยายทวดเป็นทายาทสายตรงของพระเจ้าจอห์นแห่งอังกฤษ ครอบครัวของเธอยังสืบเชื้อสายมาจากจักรพรรดิชาร์เลอมาญและเป็นลูกพี่ลูกน้องกับจักรพรรดิโรมันอันศักดิ์สิทธิ์
จาเค็ตตาเกิดในช่วงที่อังกฤษกับฝรั่งเศสกำลังทำสงครามร้อยปี ฌ็องที่ 2 แห่งลักเซมเบิร์ก ลุงของเธอเป็นผู้นำของกองทัพที่จับกุมตัวฌานแห่งอาร์ก ฌ็องคุมตัวฌานไว้ในปราสาทของตนระยะหนึ่งก่อนที่จะขายเธอให้แก่ชาวอังกฤษที่ต่อมาได้ประหารชีวิตเธอ นักประวัติศาสตร์บางคนมองว่าจาเค็ตตาน้อยอาจเคยเจอกับฌานในช่วงที่เธอถูกขังอยู่ในปราสาทของฌ็อง
การสมรสครั้งที่สอง
ในตอนที่ดยุคแห่งเบดฟอร์ดเสียชีวิต จาเค็ตตากับสามีอยู่ในกาแล อาณาเขตในครอบครองของอังกฤษซึ่งอยู่ในฝรั่งเศส พระเจ้าเฮนรีที่ 6 ได้ส่งริชาร์ด วูดวิลล์มารับเธอกลับอังกฤษ มิตรภาพของทั้งคู่จึงแปรเปลี่ยนเป็นความรักจนทำให้ทั้งสองสมรสกันอย่างลับๆ ฝ่าฝืนคำสั่งของกษัตริย์ที่ไม่อนุญาตให้เธอสมรสใหม่หากไม่ได้กับการอนุญาตจากพระองค์ ด้วยทรงมีแผนที่จะให้เธอสมรสใหม่กับลอร์ดอังกฤษผู้ร่ำรวย ทั้งการสมรสของทั้งยังเป็นการสมรสข้ามชนชั้นซึ่งเป็นการสมรสระหว่างชายหญิงที่มีสถานภาพแตกต่างกัน แต่โดยส่วนมากฝ่ายหญิงจะเป็นผู้ที่อยู่ในสถานภาพต่ำต้อยกว่า พระเจ้าเฮนรีไม่ยอมพบหน้าจาเค็ตตาและริชาร์ดอยู่ระยะหนึ่ง กระทั่งทั้งคู่ยอมจ่ายค่าปรับเป็นเงิน 1,000 ปอนด์เพื่อคลายโทสะของกษัตริย์ พระองค์จึงยอมให้ทั้งคู่กลับเข้ามาในราชสำนักได้ ทั้งยังอนุญาตให้ทายาทของทั้งสองสืบทอดมรดกได้ซึ่งนับเป็นเรื่องผิดปกติสำหรับการสมรสข้ามชนชั้นในอังกฤษ
การเป็นชายาม่ายของพระปิตุลาของพระเจ้าเฮนรีที่ 6 ทำให้จาเค็ตตาอยู่ในลำดับสูงของราชสำนัก เธออยู่เหนือกว่าหญิงทุกคนยกเว้นมาร์เกอรีตแห่งอ็องฌู พระราชินีของพระเจ้าเฮนรีที่ 6 ซึ่งก็เป็นญาติกับจาเค็ตตาเนื่องจากพระปิตุลาของพระนางได้สมรสกับน้องสาวของเธอ จาเค็ตตามีสถานภาพที่สูงส่งกว่าแคทเธอรีนแห่งวาลัว พระมารดาของพระเจ้าเฮนรีที่ 6 และยังคงถูกเรียกว่าดัชเชสแห่งเบดฟอร์ดตามยศที่ได้รับมาจากการสมรสครั้งแรกแม้เธอจะสมรสใหม่แล้วก็ตาม ริชาร์ดกับจาเค็ตตาอาศัยอยู่ด้วยกันในคฤหาสน์ที่แกรฟตันเรจิสใกล้กับนอร์แทมป์ตันเชอร์ ทั้งคู่มีบุตรธิดาด้วยกัน 14 คน คือ
การสมรสกับจาเค็ตตาทำให้ริชาร์ดขึ้นมามีอำนาจในราชสำนักของพระเจ้าเฮนรีที่ 6 ด้วยอิทธิพลของมาร์เกอรีตแห่งอ็องฌู พระราชินีซึ่งเป็นสหายสนิทของจาเค็ตตา พระเจ้าเฮนรีที่ 6 ได้แต่งตั้งริชาร์ด วูดวิลล์เป็นบารอนซึ่งเป็นตำแหน่งที่เหมาะสมกว่าเดิมสำหรับชายที่สมรสกับดัชเชส เขากลายเป็นที่รู้จักในฐานะเซอร์ริชาร์ด วูดวิลล์ เอิร์ลริเวอร์
สงครามดอกกุหลาบ
เมื่อสงครามดอกกุหลาบอุบัติขึ้น ริชาร์ดและจาเค็ตตาต่อสู้อยู่ฝั่งแลงคัสเตอร์ซึ่งเป็นฝั่งของพระเจ้าเฮนรีที่ 6 กับมาร์เกอรีตแห่งอ็องฌูที่เป็นทั้งญาติและสหายสนิทอย่างมั่นคง ทว่าเอลิซาเบธ วูดวิลล์ บุตรคนโตของทั้งคู่ได้เปลี่ยนทุกสิ่งทุกอย่างไปอย่างสิ้นเชิง เอลิซาเบธสมรสตั้งแต่ยังเป็นสาวน้อยกับเซอร์จอห์น เกรย์ อัศวินที่ต่อสู้อยู่ฝั่งแลงคัสเตอร์ในการทำสงคราม เมื่อเขาถูกสังหารที่สมรภูมิเซนต์อัลบันส์ครั้งที่สอง มารดาของเขาไม่ยอมให้บุตรชายทั้งสองของเอลิซาเบธกับจอห์นได้สิทธิ์ในการสืบทอดทรัพย์สินที่ดินของตระกูลเกรย์ ขณะเดียวกันฝ่ายแลงคัสเตอร์ได้พ่ายแพ้ที่สมรภูมิทาวตันในปี ค.ศ. 1461 จึงเสียบัลลังก์ให้แก่ฝ่ายยอร์ก พระเจ้าเอ็ดเวิร์ดที่ 4 กษัตริย์คนใหม่จากฝั่งยอร์กได้ขึ้นครองบัลลังก์ สามีของจาเค็ตตาและแอนโธนี บุตรชายคนโตในอยู่ฝ่ายแพ้สงครามและถูกจองจำในหอคอยลอนดอน แต่เนื่องจากครอบครัวของจาเค็ตตามีสายสัมพันธ์อันดีกับดยุคแห่งบูร์กอญผู้มีส่วนช่วยในชัยชนะของพระเจ้าเอ็ดชนะ สามีและบุตรชายของจาเค็ตตาจึงได้รับการปล่อยตัวในอีกไม่กี่เดือนต่อมา ขณะที่เอลิซาเบธ บุตรสาวคนโตของจาเค็ตตาได้ร้องเรียนต่อกษัตริย์คนใหม่เป็นการส่วนตัวเพื่อขอสิทธิ์ในการสืบทอดมรดกให้แก่บุตรชาย พระองค์ให้ตามที่เธอขอ ทั้งยังตกหลุมรักเธออย่างหัวปักหัวปำ ทั้งคู่สมรสกันอย่างลับๆ โดยมีเพียงจาเค็ตตา, เด็กร้องเพลงประสานเสียง และนักบวชเป็นสักขีพยาน การสมรสถูกปิดเป็นความลับอยู่ระยะหนึ่งจนกระทั่งลูกพี่ลูกน้องของพระเจ้าเอ็ดเวิร์ดประกาศว่าจะจัดการหมั้นหมายพระเจ้าเอ็ดเวิร์ดกับเจ้าหญิงฝรั่งเศส เมื่อนั้นพระเจ้าเอ็ดเวิร์ดจึงได้เปิดเผยเรื่องการสมรสที่สร้างความตกตะลึงให้แก่เซซิลี เนวิลล์ มารดาของพระเจ้าเอ็ดเวิร์ดและริชาร์ด เนวิลล์ ลูกพี่ลูกน้องของพระองค์
เอลิซาเบธได้เป็นพระราชินีขณะที่จาเค็ตตา มารดาของเธอกลายเป็นพระชนนีของพระราชินี หลังต่อสู้อยู่ฝั่งแลงคาสเตอร์มาเป็นเวลาหลายปีจาเค็ตตาได้กลายเป็พระมารดาของพระราชินีฝ่ายยอร์ค ตระกูลวูดวิลล์ทั้งหมดเปลี่ยนฝ่ายมาอยู่ฝ่ายยอร์ค ทำให้จาเค็ตตาต้องสะบั้นมิตรภาพใกล้ชิดที่มีมาอย่างยาวนานกับมาร์เกอรีตแห่งอ็องฌู พระราชินีผู้ถูกปลดออกจากตำแหน่ง
การสมรสกับเอลิซาเบธ วูดวิลล์ของพระเจ้าเอ็ดเวิร์ดสร้างความไม่พอใจให้แก่ลูกพี่ลูกน้องที่ช่วยให้พระองค์ได้ครองมงกุฎ ริชาร์ด เนวิลล์ เอิร์ลแห่งวอริกได้สูญเสียอิทธิพลให้แก่ตระกูลวูดวิลล์ที่เข้ามาครองความเป็นใหญ่ในราชสำนัก เขาจึงหันมาต่อสู้กับเอ็ดเวิร์ดโดยมีเป้าหมายคือให้จอร์จ พระอนุชาของพระเจ้าเอ็ดเวิร์ดขึ้นครองบัลลังก์แทนพระองค์ ทั้งสองฝ่ายทำสมรภูมิห้ำหั่นกันและกระทบกระทั่งกันหลายครั้ง ในปี ค.ศ. 1469 ริชาร์ด เนวิลล์ได้ก่อรัฐประหารขังพระเจ้าเอ็ดเวิร์ดไว้ในปราสาทมิดเดิลแฮมและขึ้นปกครองประเทศด้วยตนเอง ที่เคนิลเวิร์ธกองทัพของริชาร์ด เนวิลล์ได้จับกุมตัวเซอร์ริชาร์ด วูดวิลล์ เอิร์ลริเวอร์ และจอห์น วูดวิลล์ บุตรชายของทั้งคู่ที่สมรสกับป้าผู้สูงวัยของเอิร์ลแห่งวอริก ทั้งคู่ถูกตัดหัวอย่างไม่ชอบด้วยกฎหมายโดยไม่มีการไต่สวน การสังหารสามีและบุตรชายของจาเค็ตตา (ซึ่งเป็นบิดาและพี่น้องชายของเอลิซาเบธ) ทำให้เขากลายเป็นศัตรูของพระราชินีและพระชนนีของพระนาง
การถูกกล่าวหาว่าใช้มนตราศาสตร์มืด
เดือนเมษายน ค.ศ. 1471 พระเจ้าเอ็ดเวิร์ดเดินทางกลับมาอังกฤษพร้อมกับกองทัพ หลังชัยชนะที่บาร์เน็ตและทูว์กสบรีพระองค์ได้ถอดพระเจ้าเฮนรีที่ 6 ออกจากบัลลังก์อีกครั้งและกลับมาครองบัลลังก์เช่นเดิม เอลิซาเบธ วูดวิลล์ได้กลับมาเป็นพระราชินี ชื่อเสียงของจาเค็ตตาได้รับการกอบกู้หลังพระเจ้าเอ็ดเวิร์ดได้ยกฟ้องข้อหาใช้มนตราศาสตร์มืดของเธออย่างเป็นทางการ พระเจ้าเฮนรีที่ 6 กลับไปอยู่ที่หอคอยลอนดอน ไม่นานพระองคก็ถูกปลงพระชนม์ (นักประวัติศาสตร์ส่วนใหญ่เชื่อว่าเป็นฝีมือหรือไม่ก็เป็นคำสั่งของพระเจ้าเอ็ดเวิร์ดที่ 4 กับพระอนุชา) พระโอรสและทายาทคนเดียวของพระองค์ถูกสังหารในสนามรบ มาร์เกอรีตแห่งอ็องฌูถูกจับกุมตัวและถูกคุมขังในหอคอยลอนดอนเป็นเวลาสองสามปีก่อนที่ญาติทางฝรั่งเศสของพระนางจะยอมจ่ายค่าไถ่ พระนางจึงได้กลับไปใช้ชีวิตที่เหลือในฝรั่งเศส
จาเค็ตตาใช้ชีวิตที่เหลือด้วยการเป็นมารดาและยายผู้ทุ่มเทกระทั่งถึงแก่กรรมด้วยวัย 56 ปีใน ค.ศ. 1472 สามปีหลังจากสามีผู้เป็นที่รักของเธอถูกสังหาร เธอถูกกล่าวหาว่าใช้มนตราศาสตร์มืดอีกครั้งโดยพระอนุชาของพระเจ้าเอ็ดเวิร์ดที่ 4 ที่ต่อมาขึ้นครองตำแหน่งเป็นพระเจ้าริชาร์ดที่ 3 พระองค์ใช้ข้อกล่าวหาเรื่องการใช้มนตราศาสตร์มืดทำให้พระเจ้าเอ็ดเวิร์ดหลงรักเอลิซาเบธของจาเค็ตตาเป็นเหตุผลในการทำให้การสมรสของทั้งคู่ไม่ชอบด้วยกฎหมาย พระราชบุตรทุกคนกลายเป็นบุตรนอกสมรสทำให้พระองค์ได้สิทธิ์ขึ้นเป็นครองราชย์กษัตริย์
สองปีต่อมาหลังพระเจ้าริชาร์ดที่ 3 ถูกกองทัพของเฮนรี ทิวดอร์สังหารในสนามรบและขึ้นเป็นกษัตริย์คนใหม่ พระเจ้าเฮนรีที่ 7 ได้สมรสกับเอลิซาเบธแห่งยอร์ก พระธิดาคนโตของพระเจ้าเอ็ดเวิร์ดที่ 4 กับเอลิซาเบธ วูดวิลล์ซึ่งเป็นหลานยายของจาเค็ตตา เอลิซาเบธแห่งยอร์ก, จาเค็ตตาและริชาร์ดผู้เป็นสามีจึงกลายเป็นบรรพบุรุษสายตรงของพระมหากษัตริย์อังกฤษทุกพระองค์นับจากนั้นเป็นต้นมา รวมถึงสมเด็ตพระราชินีนาถเอลิซาเบธที่ 2
รอสตอฟ-นา-โดนู
รอสตอฟ-นา-โดนู (Росто́в-на-Дону́) เป็นเมืองท่าและศูนย์กลางการปกครองของแคว้นรอสตอฟและเขตสหพันธ์ใต้ของประเทศรัสเซีย ตั้งอยู่ทางภาคใต้ของที่ราบยุโรปตะวันออกบนฝั่งแม่น้ำดอน ตั้งอยู่ห่างจากทะเลอะซอฟ 32 กม. เขตชานเมืองทางทิศตะวันตกเฉียงใต้ของเมืองอยู่ติดกับสามเหลี่ยมปากแม่น้ำดอน จากข้อมูลสำมะโนประชากร เมืองมีประชากรเกินล้าน โดยมีประชากร 1,089,261 คน ในปี 2010, 1,068,267 คน ในปี 2002, 1,019,305 คน ในปี 1989
วิบูลย์ แช่มชื่น
ศาสตราจารย์ ดร.วิบูลย์ แช่มชื่น (Professor Dr.Wiboon Shamsheun) เป็นอดีตอาจารย์ประจำคณะศึกษาศาสตร์ มหาวิทยาลัยศรีนครินทรวิโรฒ อดีตสมาชิกวุฒิสภาจังหวัดกาฬสินธุ์
ประวัติ
ศาสตราจารย์ ดร.วิบูลย์ แช่มชื่น เกิดที่อำเภอท่าคันโท จังหวัดกาฬสินธุ์ บิดาเป็นครูประชาบาล มารดาเป็นแม่บ้าน มีพี่น้อง 7 คน สำเร็จการศึกษาจากโรงเรียนท่าคันโทวิทยายน ระดับชั้นมัธยมศึกษาจากโรงเรียนกาฬสินธุ์พิทยาสรรพ์ และโรงเรียนทรัพย์อุดมวิทยา ได้รับคัดเลือกให้เป็นผู้แทนเยาวชนไทย เข้าร่วมโครงการ เอ เอฟ เอส ไปศึกษา ณ Chariton High School, Chariton, Iowa, USA (1966-67), สำเร็จการศึกษาระดับอนุปริญญา จากวิทยาลัยครูมหาสารคาม (มหาวิทยาลัยราชภัฏมหาสารคาม) ด้วยทุนคุรุสภา และปริญญาตรี จากมหาวิทยาลัยมหาสารคาม (ทุนกระทรวงศึกษาธิการ) ปริญญาโท ด้านการศึกษา จากมหาวิทยาลัยปันจาบ (ทุน Indian Government Cultural Scholarship) และปริญญาเอก สาขาารบริหารและการวิจัย จากมหาวิทยาลัยฮิโรชิมา (ทุนรัฐบาลญี่ปุ่น) การศึกษาระดับหลังปนิญญา (post-graduate) ได้รับประกาศนียบัตร สำเร็จหลักสูตรการเมืองการปกครองในระบอบประชาธิปไตย และ หลักสูตรกฎหมายมหาชน จากสถาบันพระปกเกล้า (ปรม.๑ และ ปปร.๗)
วิบูลย์ เคยรับราชการที่วิทยาลัยครูอุดรธานี (มหาวิทยาลัยราชภัฏอุดรธานี) วิทยาลัยครูพระนคร (มหาวิทยาลัยราชภัฏพระนคร) และ วิทยาลัยนานาชาติ มหาวิทยาลัยมหิดล ศาลายา
การเมือง
เมื่อหมดวาระหน้าที่สมาชิกวุฒิสภาได้ทำงานด้านสื่อมวลชนทางโทรทัศน์ และเป็นผู้อำนวยการ และผู้เขียนบทบรรณาธิการ นสพ.ไทยเรดนิวส์ รายสัปดาห์ ทำงานสื่อหนังสือพิมพ์ระหว่างการชุมนุมทางการเมืองของกลุ่ม นปช. และสือทีวีทาง MV iNews รายการ Thai Today, www.youtube.com/thaitodaytv และ MV-Stars-Bangkok
วิบูลย์เขียนหนังสือทางการเมืองเพื่อให้ความรู้ประชาธิปไตยชื่อ "ทางออกประเทศไทยต้องปฏิวัติประชาธิปไตย" พิมพ์โดยสำนักพิมพ์ปัญญาชน
หลังจากรัฐบาลอภิสิทธิ์ยุบสภา มีการเลือกตั้งทั่วไปเมื่อ 3 กรกฎาคม 2554 ได้ลงสมัครรับเลือกตั้งสมาชิกสภาผู้แทนราษฎร พ.ศ. 2554 ในระบบบัญชีรายชื่อ ลำดับที่ 99 สังกัดพรรคเพื่อไทย แต่ไม่ได้รับเลือกตั้ง เมือพรรคเพื่อไทยได้จัดตั้งรัฐบาล เขาได้รับแต่งตั้งเป็นผู้ช่วยรัฐมนตรีว่าการกระทรวงศึกษาธิการ ในปี พ.ศ. 2554 และได้รับแต่งตั้งเป็นผู้ช่วยรัฐมนตรีว่าการกระทรวงวิทยาศาสตร์และเทคโนโลยี ในปี พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 71 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
อเมริกันฟุตบอลลีก (1936)
อเมริกันฟุตบอลลีก (American Football League) เป็นลีคอเมริกันฟุตบอลอาชีพที่ดำเนินการในช่วงปี ค.ศ. 1936 - 1937 AFL ดำเนินการในการแข่งขัน โดยตรงกับเนชันแนลฟุตบอลลีก (NFL) ในขณะที่สื่อมวลชนอเมริกันมักไม่สนใจการดำเนินงานของ AFL
ฮวน กวยโด
ฮวน เฮราร์โด กวยโด มาร์เกซ (Juan Gerardo Guaidó Márquez; เกิดวันที่ 28 กรกฎาคม พ.ศ. 2526) เป็นวิศวกรและนักการเมืองชาวเวเนซุเอลาซึ่งดำรงตำแหน่งประธานสภานิติบัญญัติแห่งชาติเวเนซุเอลาตั้งแต่วันที่ 5 มกราคม พ.ศ. 2562 ในฐานะที่เป็นสมาชิกพรรคโบลุนตัดโปปูลาร์ เขายังดำรงตำแหน่งผู้แทนจากรัฐบาร์กัสในสภานิติบัญญัติแห่งชาติอีกด้วย
ในวันที่ 23 มกราคม พ.ศ. 2562 กวยโดได้สาบานตนเข้ารักษาการในตำแหน่งประธานาธิบดีเวเนซุเอลาระหว่างวิกฤตการณ์ประธานาธิบดีที่เกิดขึ้นหลังพิธีเข้ารับตำแหน่งของนิโกลัส มาดูโร ในเดือนมกราคม พ.ศ. 2562 การอ้างของกวยโดได้รับการรับรองจากรัฐบาลของประเทศใหญ่ ๆ อย่างแคนาดา, โคลอมเบีย, ชิลี, บราซิล, อาร์เจนตินา และสหรัฐ   แต่ถูกปฏิเสธจากศาลยุติธรรมสูงสุดของเวเนซุเอลา
สายคาคอฟสกายา
สายคาคอฟสกายา (Кахо́вская ли́ния, ) (สาย 11) เป็นเส้นทางรถไฟใต้ดินมอสโก เปิดให้บริการในปี ค.ศ. 1969 เป็นเส้นทางที่มีระยะทางสั้นที่สุดในระบบ เพียง 3.4 km และมีเพียง 3 สถานีเท่านั้น
โซเมีย (ภูมิศาสตร์)
โซเมีย (Zomia) เป็นคำศัพท์ที่สร้างใหม่ในปี พ.ศ. 2545 โดยนักประวัติศาสตร์วิลเลิม ฟัน สแค็นเดิล (Willem van Schendel) จากมหาวิทยาลัยอัมสเตอร์ดัม เป็นคำใช้เรียกบริเวณในเอเชียตะวันออกเฉียงใต้ที่ในอดีตไม่ได้อยู่ภายใต้การปกครองของรัฐบาลของผู้คนที่อาศัยอยู่ในที่ราบลุ่ม
กรอบรูปภาพ
กรอบรูปภาพ (picture frame) เป็นตัวยึดขอบผลิตด้วยไม้ เหล็ก พลาสติก หรือวัสดุอื่น ซึ่งทําให้รูปภาพตึงและแข็งแรง มักใช้เป็นเครื่องตกแต่งภายในห้อง
พอล ลอตแมน
พอล ไมเคิล ลอตแมน (Paul Michael Lotman) (เกิดวันที่ 3 พฤศจิกายน พ.ศ. 2528 ที่ เลควูด, รัฐแคลิฟอร์เนีย, สหรัฐอเมริกา) สมาชิกคนหนึ่งของทีมชาติอเมริกา และสโมสรวอลเลย์บอลเยอรมัน เบอร์ลินรีไซเคิลวอลลีย์ส มีส่วนร่วมในการแข่งขันโอลิมปิกเกมส์, ลอนดอน 2012, วอลเลย์บอลชายชิงแชมป์นอร์เซกา 2013 ได้รับเหรียญทองในการแข่งขัน แพน-อเมริกันคัพ 2008 และ วอลเลย์บอลเวิลด์ลีก 2014
ชีวิตส่วนตัว
ลอตแมน เกิดในเลควูด, รัฐแคลิฟอร์เนีย พ่อแม่ของเขาคือแคทลีนและอัลเบิร์ต ลอตแมน (พ่อของเขาเสียชีวิตในปี ค.ศ. 2011) เขามีพี่น้องสามคนคือมาร์คและสตีเวนและเชลลีย์ เขาเข้าเรียนที่ลอสอลามิโตสไฮสกูล (ในปี ค.ศ. 1999- ค.ศ. 2003) เขาจบการศึกษาจากรัฐลองบีช ในปี ค.ศ. 2008 ในสาขาสังคมวิทยา เมื่อเดือนสิงหาคม ค.ศ. 2011 เขาแต่งงานกับจัสมิน
ทีมชาติ
ลอตแมน ได้ร่วมเข้าการแข่งขันกีฬาโอลิมปิกกับทีมชาติสหรัฐอเมริกาในโอลิมปิก 2012 ณ กรุงลอนดอน
หมากฮอสตุรกี
หมากฮอสตุรกี (Turkish draughts, Turkish checkers) หรือ ดามา (Dama) เป็นหมากฮอสที่มาจากประเทศตุรกีและเป็นหมากฮอสที่ลักษณะการจัดหมากเริ่มต้นคล้ายหมากรุกสากลและใช้กระดาน 8 x 8
เบี้ย
เบี้ยจะเดินคล้ายเรือในหมากรุกสากลแต่เดินได้ทีละ 1 ช่องเท่านั้น
ฮอส
ฮอสจะเดินเหมือนเรือทุกประการแต่เมื่อกินสามารถกินได้ 4 ช่องหลังจากตัวที่โดนกิน
วอลเลย์บอลหญิงแชลเลนเจอร์คัพ 2019
วอลเลย์บอลหญิงแชลเลนเจอร์คัพ 2019 (2019 FIVB Volleyball Women's Challenger Cup) เป็นการแข่งขันครั้งที่ 2 ของวอลเลย์บอลหญิงแชลเลนเจอร์คัพ และเป็นการแข่งขันวอลเลย์บอลหญิงระหว่างประเทศ จำนวน 6 ทีม ซึ่งการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลหญิงเนชันส์ลีก การแข่งขันกำหนดจัดขึ้นที่กาฆามาร์กา, ประเทศเปรู ระหว่างวันที่ 26–30 มิถุนายน ค.ศ. 2019
การคัดเลือก
มีหกทีมจะแข่งขันในการแข่งขันนี้
โซนอเมริกาเหนือ
การแข่งขันรอบคัดเลือกอเมริกาเหนือจัดขึ้นที่ชาโตแก ประเทศแคนาดา ซึ่งมีทีมเข้าร่วมแข่งขันทั้งหมด 3 ทีม โดยทีมชาติคิวบาได้ถอนทีมออกจากการคัดเลือก
หนาด
หนาด หรือ หนาดใหญ่ หรือ หนาดหลวง (L.) DC. ชื่ออื่นๆ คือ คำพอง (เหนือ) ผักชีช้าง พิมเสน (กลาง) ใบหรม (ใต้) เป็นพืชล้มลุกในวงศ์ Compositae ใบรูปวงรีแกมขอบขนานผิวใบทั้งสองด้าน มีขนละเอียดหนาแน่นคล้ายเส้นไหม ปลายใบและโคนใบแหลมขอบใบหยักแบบซี่ฟันหรือฟันเลื่อย ใบมีกลิ่นหอมฉุน ดอกช่อ ดอกย่อยสีเหลืองมีริ้วประดับสีเขียวหลายชั้น ผลเดี่ยวเป็นเส้นยาวสีน้ำตาลมีขนสีขาวปลิวตามลมได้
ในใบพบสาร cryptomeridion มีฤทธิ์ลดการเกร็งของกล้ามเนื้อเรียบ เช่น กล้ามเนื้อหลอดลม ถ้านำไปกลั่นด้วยไอน้ำจะได้สารระเหยง่ายและสารกลุ่มฟลาโวนอยด์
สายบูตอฟสกายา
สายบูตอฟสกายา (Бу́товская ли́ния, ) เป็นเส้นทางหนึ่งของรถไฟใต้ดินมอสโก มีระยะทาง 5.6 km เปิดให้บริการวันที่ 27 ธันวาคม ค.ศ. 2003 เป็นเส้นทางที่เปิดให้บริการล่าสุด นอกจากนี้ ยังเป็นเส้นทางเดียวในระบบที่ถูกจัดให้อยู่ในกลุ่ม "ไลท์เมโทร"
องค์กรคริสตจักรสัมพันธ์ในประเทศไทย
ประวัติ
เมื่อปี ค.ศ. 1952 คณะโอเอ็มเอฟ (OMF International) ได้เข้ามาประกาศพระกิตติคุณในประเทศไทย ใน 8 จังหวัดภาคกลาง ได้แก่ อุทัยธานี, ชัยนาท, นครสวรรค์, พิจิตร, อ่างทอง, สิงห์บุรี และลพบุรี จากนั้นได้ขยายไปที่ภาคเหนือ ประกาศกับพี่น้องชาวเขาเผ่าต่าง ๆ ได้แก่ ม้ง, อิ้วเมี่ยน, อาข่า, กะเหรี่ยง, ลีซู, ลาฮู และไทใหญ่
และในปี ค.ศ. 1953 ได้เริ่มประกาศใน 4 จังหวัดภาคใต้ ได้แก่ สงขลา, ยะลา, ปัตตานี และนราธิวาส เวลาต่อมา ในปี ค.ศ. 1966 จึงได้เริ่มประกาศในกรุงเทพมหานคร มีคริสตจักรเริ่มเกิดขึ้นในหลายที่หลายแห่ง คณะโอเอ็มเอฟ จึงมีความปรารถนาที่จะเห็นคริสตจักรเหล่านี้รับผิดชอบ ตัดสินใจ ดูแลกันเองมากยิ่งขึ้น ดังนั้น คริสตจักรในแต่ละภาคดังกล่าวข้างต้น จึงได้รวมตัวกันขึ้นเป็นคริสตจักรสัมพันธ์ภาค และเมื่อแข็งแรงขึ้นก็ได้แบ่งการบริหารออกเป็นเขต ๆ ตามความเหมาะสม และสะดวกในการบริหารงานในด้านต่าง ๆ
เมื่อประมาณปี ค.ศ. 1980 คริสตจักรสัมพันธ์แต่ละภาค มีความปรารถนาที่จะมีการสัมพันธ์กับภาคอื่น ๆ ด้วย จึงได้ส่งตัวแทนไปเยี่ยมเยียนซึ่งกันและกัน และเมื่อได้ทำการปรึกษาหารือกันในระยะเวลาอันพอสมควรแล้ว จึงได้มีการตกลงร่วมกัน ที่จะมีความสัมพันธ์กันอย่างแน่นแฟ้นมากขึ้น จึงได้มีการจัดตั้งเป็น “คริสตจักรสัมพันธ์ในประเทศไทย” ขึ้นในปี ค.ศ. 1983 ต่อมา จึงขอสมัครเข้าเป็นสมาชิกสหกิจคริสเตียนแห่งประเทศไทย ประเภทสมาชิกองค์การภายในประเทศ เมื่อวันที่ 3 กันยายน ค.ศ. 1986 โดยใช้ชื่อว่า องค์กรคริสตจักรสัมพันธ์ในประเทศไทย
ในปัจจุบัน องค์กรคริสตจักรสัมพันธ์ในประเทศไทย มีคริสตจักรทั้งหมด 250 แห่ง แบ่งออกเป็น 13 ภาค สถานประกาศทั้งหมด 21 แห่ง มีหน่วยงานและสถาบันอีก 27 แห่ง
ภาคกลาง
รายชื่อคริสตจักรสัมพันธ์ภาคกลาง มีทั้งหมด 59 แห่ง (ไม่รวมสถานประกาศ) ดังนี้
นอกจากนี้ ยังมีสถานประกาศอีก 3 แห่ง ดังนี้
ภาคใต้
รายชื่อคริสตจักรสัมพันธ์ภาคใต้ มีทั้งหมด 10 แห่ง ดังนี้
ภาคม้ง
รายชื่อคริสตจักรสัมพันธ์ภาคม้ง มีทั้งหมด 37 แห่ง (ไม่รวมสถานประกาศ) ดังนี้
นอกจากนี้ ยังมีสถานประกาศอีก 1 แห่ง ดังนี้
ภาคกะเหรี่ยงสะกอ
รายชื่อคริสตจักรสัมพันธ์ภาคกะเหรี่ยงสะกอ มีทั้งหมด 14 แห่ง ดังนี้
ภาคกะเหรี่ยงโป
รายชื่อคริสตจักรสัมพันธ์ภาคกะเหรี่ยงโป มีทั้งหมด 9 แห่ง ดังนี้
ภาคอิ้วเมี่ยน
รายชื่อคริสตจักรสัมพันธ์ภาคอิ้วเมี่ยน มีทั้งหมด 16 แห่ง (ไม่รวมสถานประกาศ) ดังนี้
นอกจากนี้ ยังมีสถานประกาศอีก 1 แห่ง ดังนี้
ภาคกรุงเทพ
รายชื่อคริสตจักรสัมพันธ์ภาคกรุงเทพ มีทั้งหมด 25 แห่ง ดังนี้
ภาคไทยเหนือ
นอกจากนี้ ยังมีสถานประกาศอีก 6 แห่ง ดังนี้
ภาคละว้า
รายชื่อคริสตจักรสัมพันธ์ภาคละว้า มีทั้งหมด 17 แห่ง (ไม่รวมสถานประกาศ) ดังนี้
นอกจากนี้ ยังมีสถานประกาศอีก 1 แห่ง ดังนี้
ภาคขมุ
รายชื่อคริสตจักรสัมพันธ์ภาคขมุ มีทั้งหมด 3 แห่ง ดังนี้
ภาคอีสาน
รายชื่อคริสตจักรสัมพันธ์ภาคอีสาน มีทั้งหมด 9 แห่ง (ไม่รวมสถานประกาศ) ดังนี้
นอกจากนี้ ยังมีสถานประกาศอีก 3 แห่ง ดังนี้
ภาคคริสเตียนสามัคคี
รายชื่อคริสตจักรสัมพันธ์ภาคคริสเตียนสามัคคี มีทั้งหมด 8 แห่ง ดังนี้
ภาคลาหู่ (เชเล)
รายชื่อคริสตจักรสัมพันธ์ภาคลาหู่ (เชเล) มีทั้งหมด 13 แห่ง (ไม่รวมสถานประกาศ) ดังนี้
นอกจากนี้ ยังมีสถานประกาศอีก 8 แห่ง ดังนี้
พรรคพลังสร้างสรรค์
พรรคพลังสร้างสรรค์ พรรคการเมืองของไทยในอดีตที่จดทะเบียนก่อตั้งเมื่อวันที่ 24 มิถุนายน พ.ศ. 2554 เป็นลำดับที่ 15/2554 มีนาย วิบูลย์ แสงกาญจนวนิช อดีตหัวหน้า พรรคไทยสร้างสรรค์ และ นางอำไพ กาฬพันธ์ อดีตนายทะเบียนสมาชิก พรรคไทยสร้างสรรค์ เป็นหัวหน้าพรรคและเลขาธิการพรรค
ต่อมาในวันที่ 2 ตุลาคม พ.ศ. 2554 นายภูวิชช์ ได้ยื่นหนังสือลาออกจากสมาชิกพรรคและรองหัวหน้าพรรค โดยพรรคได้รับหนังสือลาออกเมื่อวันที่ 2 ธันวาคม พ.ศ. 2554 ทำให้เหลือคณะกรรมการบริหารพรรคทั้งสิ้น 10 คน
ในวันที่ 26 มีนาคม พ.ศ. 2555 มีกรรมการบริหารพรรคได้ยื่นหนังสือลาออกจากการเป็นสมาชิกพรรคจำนวน 5 คนคือ นางอำไพ กาฬพันธ์ เลขาธิการพรรค นางสาวปิยวรรณ ลวณางกูร เหรัญญิกพรรค นางสมนึก จิตรีเนตร รองเลขาธิการพรรค นางธณัฉรัศมี สีโพธิ์ดก รองหัวหน้าพรรค และนายกิจการ ศรีพระพร กรรมการบริหารพรรคทำให้เหลือกรรมการบริหารพรรคทั้งสิ้น 4 คน
กีฬาคาราเต้โดในกีฬาแห่งชาติ ครั้งที่ 44
กีฬาคาราเต้โด้ในกีฬาแห่งชาติ ครั้งที่ 44 จัดแข่งขันที่หอประชุม โรงเรียนสตรีนครสวรรค์ จังหวัดนครสวรรค์ กำหนดแข่งขันระหว่างวันที่ 13–17 ธันวาคม พ.ศ. 2558
พรรคพลังสร้างสรรค์
ต่อมาในวันที่ 23 เมษายน พ.ศ. 2555 นายวิบูลย์หัวหน้าพรรคและนางสาวประดับรัตน์ได้ยื่นหนังสือลาออกจากสมาชิกพรรครวมถึงหัวหน้าพรรคและนายทะเบียนสมาชิกพรรคทำให้เหลือกรรมการบริหารทั้งสิ้น 2 คน
หลังจากที่ลาออกจากพรรคพลังสร้างสรรค์นายวิบูลย์และอดีตกรรมการบริหารพรรคตั้งแต่สมัยพรรคไทยสร้างสรรค์และพรรคพลังสร้างสรรค์ก็ได้ก่อตั้งพรรคการเมืองใหม่ขึ้นมาอีกพรรคหนึ่งคือ พรรคถิ่นกาขาว หรือในปัจจุบันคือ พรรคถิ่นกาขาวชาววิไล เมื่อวันที่ 7 สิงหาคม พ.ศ. 2555
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
'''การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518''' เป็น การเลือกตั้งทั่วไปครั้งที่ 10 ในประเทศไทย จัดขึ้นเมื่อวันที่ 26 มกราคม พ.ศ. 2518 ผลเป็นชัยชนะของพรรคประชาธิปัตย์ที่จดทะเบียนขึ้นใหม่ โดยได้ 72 ที่นั่งจากทั้งหมด 269 ที่นั่ง แต่ยังไม่ถึงกึ่งหนึ่งของรัฐสภาที่ 135 ที่นั่ง ผู้มีสิทธิเลือกตั้งคิดเป็น 47.2%
โดยการเลือกตั้งครั้งนี้ เกิดขึ้นตามรัฐธรรมนูญแห่งราชอาณาจักรไทย พุทธศักราช 2517 ที่ถูกร่างขึ้นหลังเหตุการณ์ 14 ตุลาคม พ.ศ. 2516 โดยเป็นการเลือกตั้งครั้งแรกด้วยที่เปลี่ยนจากการเลือกเป็นเขตจังหวัด เป็นหลายอำเภอรวมกันเป็นหนึ่งเขตเลือกตั้ง และมีจำนวน ส.ส. ได้เขตละ 3 คน
การจัดตั้งรัฐบาล
หลังเลือกตั้ง ม.ร.ว.เสนีย์ ปราโมช หัวหน้าพรรคประชาธิปัตย์ เป็นแกนนำจัดตั้งรัฐบาล และ ม.ร.ว.เสนีย์ ได้รับโปรดเกล้าฯ เป็นนายกรัฐมนตรี เมื่อวันที่ 15 กุมภาพันธ์ พ.ศ. 2518 และจัดตั้งคณะรัฐมนตรีโดยได้รับการสนับสนุนจากพรรคเกษตรสังคม และแนวร่วมสังคมนิยม แต่ได้คะแนนเสียงสนับสุนนเพียง 103 คน ไม่ถึงครึ่งของสภา (135 คน)
รัฐธรรมนูญสมัยนั้น กำหนดว่า การแถลงนโยบายของคณะรัฐมนตรีต้องได้รับความไว้วางใจจากสภาผู้แทนราษฎร เมื่อถึงวันแถลงนโยบายของรัฐบาลต่อสภา วันที่ 6 มีนาคม พ.ศ. 2518 ปรากฏว่า รัฐบาล ม.ร.ว.เสนีย์ ได้รับเสียงสนับสนุนเพียง 111 เสียง ถือว่าไม่ได้รับความไว้วางใจจาก สภาผู้แทนผู้แทนราษฎร ม.ร.ว.เสนีย์ และพรรคประชาธิปัตย์ จึงแสดงความรับผิดชอบ โดยการลาออก และสละสิทธิ์การตั้งรัฐบาล
ม.ร.ว.คึกฤทธิ์ ปราโมช หัวหน้าพรรคกิจสังคม ซึ่งมี ส.ส.ในสภาเพียง 18 เสียง สามารถรวบรวม ส.ส.พรรคต่าง ๆ รวม 8 พรรค ได้ 135 เสียง เท่ากับครึ่งหนึ่งพอดี จัดตั้งรัฐบาลโดย ม.ร.ว.คึกฤทธิ์ ปราโมช ได้รับโปรดเกล้าฯ เป็นนายกรัฐมนตรี ในขณะที่ พรรคประชาธิปัตย์ ซึ่งมีเสียงมากที่สุด 74 เสียง กลายเป็นฝ่ายค้าน
แต่ความเป็นรัฐบาลต้องเผชิญกับแรงกดดันต่าง ๆ มากมาย โดยเฉพาะเสถียรภาพรัฐบาล ที่มีจำนวน ส.ส.ในสภาแบบก้ำกึ่ง ในที่สุด ม.ร.ว.คึกฤทธิ์ ต้องตัดสินใจยุบสภา เนื่องจาก ส.ส. ฝ่ายรัฐบาลหันไปเข้าร่วมกับฝ่ายค้าน เสนอญัตติขอร่วมเปิดอภิปรายทั่วไป เพื่อลงมติไม่ไว้วางใจรัฐบาล รวมเวลาที่บริหารประเทศได้ประมาณ 1 ปี 1 เดือน
มิสแกรนด์ขอนแก่น
มิสแกรนด์ขอนแก่น (Miss Grand KhonKaen) เป็นการประกวดนางงามสำหรับผู้หญิงระดับจังหวัดขอนแก่นทางภาคอีสานของประเทศไทย​ จุดประสงค์เพื่อเข้าร่วมการประกวด​เป็นแบบอย่างที่ดีในสังคม​และเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์
สรุปผล
สถิติเข้ารอบ​ 1 ครั้ง
ขนมปังทอดอินเดียนแดง
ขนมปังทอดอินเดียนแดง หรือ ฟรายเบรด (frybread หรือ สะกด fry bread) เป็นก้อนแป้งรูปแบนทอดในน้ำมันพืช หรือ น้ำมันหมู โดยมีผงฟูหรือยีสต์เป็นส่วนผสมของตัวแป้ง ขนมปังทอดอินเดียนแดงสามารถนำรับประทานเดี่ยว ๆ หรือนำรับประทานกับน้ำผึ้ง แยม หรือเนื้อวัว
เอเวอรีลิตเติลเทียร์ดรอป
มิวสิกวิดีโอ
มิวสิกวิดีโอของเพลง "เอเวอรีลิตเติลเทียร์ดรอป" กำกับโดย แอนดี้ ฮิลตัน ออกอากาศเมื่อวันที่ 26 ตุลาคม พ.ศ. 2550 ทางช่อง มิวสิกแชนแนลบีโฟร์ ของสหราชอาณาจักร
แม่น้ำท่าจีน
แม่น้ำท่าจีน เป็นแม่น้ำที่แยกจากแม่น้ำเจ้าพระยาที่อำเภอวัดสิงห์ จังหวัดชัยนาท ขนานไปกับแม่น้ำเจ้าพระยา ไหลผ่านจังหวัดชัยนาท จังหวัดสุพรรณบุรี จังหวัดนครปฐม และจังหวัดสมุทรสาคร ก่อนจะไหลออกสู่อ่าวไทยที่อำเภอเมืองสมุทรสาคร จังหวัดสมุทรสาคร มีความยาวทั้งสิ้นประมาณ 315 กิโลเมตร แม่น้ำท่าจีนมีชื่อเรียกหลายชื่อ ตอนที่ไหลผ่านจังหวัดชัยนาทเรียกว่า "คลองมะขามเฒ่า" ตอนที่ผ่านจังหวัดสุพรรณบุรีเรียกว่า "แม่น้ำสุพรรณบุรี" ตอนที่ผ่านจังหวัดนครปฐมเรียกว่า "แม่น้ำนครชัยศรี" ส่วนตอนที่ไหลผ่านจังหวัดสมุทรสาครลงสู่อ่าวไทยเรียกว่า "แม่น้ำท่าจีน"
ลำน้ำสาขา
จังหวัดสมุทรสาคร
จังหวัดสุพรรณบุรี
การนำน้ำมาผลิตน้ำประปา
แม่น้ำท่าจีนเป็นแหล่งผลิตน้ำประปาสำคัญของบริษัท น้ำประปาไทย จำกัด (มหาชน) ซึ่งจำหน่ายน้ำประปาให้แก่การประปาส่วนภูมิภาค (กปภ.) ในพื้นที่อำเภอนครชัยศรี อำเภอสามพราน และอำเภอพุทธมณฑล จังหวัดนครปฐม กับอำเภอเมืองสมุทรสาครและอำเภอกระทุ่มแบน จังหวัดสมุทรสาคร โดยใช้แหล่งน้ำดิบบริเวณที่ตั้งของโรงผลิตน้ำประปาบางเลน หมู่ที่ 9 ตำบลบางระกำ อำเภอบางเลน จังหวัดนครปฐม ก่อนจะส่งจ่ายน้ำประปาที่ผ่านการผลิตไปยังสถานีจ่ายน้ำพุทธมณฑล ตำบลไร่ขิง อำเภอสามพราน จังหวัดนครปฐม และสถานีจ่ายน้ำมหาชัย ตำบลนาดี อำเภอเมืองสมุทรสาคร จังหวัดสมุทรสาคร ก่อนจะจ่ายน้ำไปยังผู้ใช้ต่อไป
น้ำในแม่น้ำท่าจีนมิได้ใช้สำหรับผลิตน้ำประปาสำหรับเขตกรุงเทพมหานคร แต่เป็นน้ำจากแม่น้ำแม่กลองที่บริเวณเขื่อนแม่กลอง อำเภอท่าม่วง จังหวัดกาญจนบุรี (เดิมชื่อเขื่อนวชิราลงกรณ เปลี่ยนชื่อเป็นเขื่อนแม่กลองเมื่อ พ.ศ. 2544) ซึ่งดำเนินการโดยการประปานครหลวง โดยได้ก่อสร้างคลองประปาตะวันตกหรือคลองส่งน้ำดิบฝั่งตะวันตกซึ่งเรียกว่า "คลองประปามหาสวัสดิ์" เพื่อผันน้ำจากแม่น้ำแม่กลองไปยังโรงงานผลิตน้ำมหาสวัสดิ์ อำเภอบางกรวย จังหวัดนนทบุรี รวมเป็นระยะทาง 106 กิโลเมตร ช่วงตัดกับแม่น้ำท่าจีนมีการสร้างอุโมงค์ลอดใต้แม่น้ำท่าจีน ที่ตำแหน่งพิกัดจีพีเอส 14.011195, 100.17856 เพื่อมิให้แหล่งน้ำทั้งสองสัมผัสกันและเพื่อคงคุณภาพน้ำ โดยมีสถานีสูบน้ำดิบบางเลน ตำบลบางเลน อำเภอบางเลน จังหวัดนครปฐม เพื่อคงคุณภาพน้ำดิบมิให้สัมผัสแหล่งน้ำอื่น ก่อนเข้าสู่โรงผลิตน้ำ ยังมีตำแหน่งการขุดอุโมงค์ลอดอื่นอีก เช่น ที่ตำแหน่ง 13.845466, 100.379736
เจ้าฟ้า
เจ้าฟ้า เป็นพระยศเจ้านายในกลุ่มชาติพันธุ์ไท โดยในแคว้นหรือนครต่าง ๆ ของชาวไทใหญ่ (บริเวณภาคตะวันออกของประเทศพม่าปัจจุบัน) และชาวไทถิ่นอื่นในประเทศข้างเคียงเช่นในมณฑลยูนนานของจีน ใช้หมายถึงเจ้าผู้ครองแคว้น ส่วนในประเทศไทยได้ใช้เป็นสร้อยพระนามพระมหากษัตริย์ไทยมาตั้งแต่สมัยกรุงศรีอยุธยา ต่อมาใช้เป็นสกุลยศอย่างหนึ่งของเชื้อพระวงศ์
ไทใหญ่
ตามพงศาวดารท้องถิ่น บางราชวงศ์ที่มีเจ้าฟ้ามีอายุย้อนไปถึงศตวรรษที่ 2 ก่อนคริสตกาล แต่นักประวัติศาสตร์ทั่วไปมีความเห็นตรงกันว่าส่วนแรก ๆ ของพงศาวดารเหล่านี้เป็นเพียงตำนาน
ประเทศเบลเยียมในโอลิมปิกเยาวชนฤดูร้อน 2014
ประเทศเบลเยียม เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเบลเยียมเป็นผู้ทำหน้าที่ในการส่งนักกีฬาเข้าร่วมแข่งขันจำนวน 33 คน ใน 13 ชนิดกีฬา ผลการแข่งขันครั้งนี้ประเทศเบลเยียมได้รับเหรียญรางวัลแบ่งเป็น 0 เหรียญทอง 2 เหรียญเงิน และ 4 เหรียญทองแดง รวมทั้งหมด 6 เหรียญ
เจ้าฟ้า
ไทใหญ่
ในช่วงที่พม่าเป็นอาณานิคมของสหราชอาณาจักร มีเจ้าฟ้าชาวไทใหญ่ 14 ถึง 16 พระองค์ในขณะนั้น แต่ละพระองค์ทรงมีอำนาจปกครองแว่นแคว้นของตนเองอย่างสูง จนถึงปี พ.ศ. 2465 มีการก่อตั้งสหพันธรัฐชาน อำนาจของเจ้าฟ้าจึงถูกลดลง อย่างไรก็ตาม เจ้าฟ้าทั้งหมดยังทรงรักษาฐานะในนามไว้ได้เช่นเดียวกับราชสำนักและยังทรงมีบทบาทในการปกครองส่วนท้องถิ่น จนกระทั่งร่วมกันสละบรรดาศักดิ์เพื่อเข้าร่วมสหภาพพม่าในปี พ.ศ. 2502
ประเทศเบลเยียมในโอลิมปิกเยาวชนฤดูร้อน 2014
กรีฑา
ผลการแข่งขันดังนี้ :
เจ้าฟ้า
สยาม
ในสยามเริ่มมีพระยศเจ้าฟ้าใช้ครั้งแรกในปี พ.ศ. 2106 เมื่อสมเด็จพระมหาธรรมราชาธิราชผู้ครองเมืองพิษณุโลกยอมอ่อนน้อมต่อพระเจ้าบุเรงนองแห่งกรุงหงสาวดี จึงทรงตั้งสมเด็จพระมหาธรรมราชาเป็นเจ้าฟ้าสองแคว ทำนองเดียวกับเจ้าฟ้าไทใหญ่ที่เป็นประเทศราชของหงสาวดีในขณะนั้น เมื่อถึงรัชสมัยสมเด็จพระนเรศวรมหาราช สมเด็จพระเอกาทศรถทรงออกพระนามสมเด็จพระเชษฐาธิราชว่าสมเด็จบรมบาทบงกชลักษณอัครบุริโสดม บรมหน่อนรา เจ้าฟ้านเรศ เชษฐาธิบดี แต่เมื่อสมเด็จพระเอกาทศรถสืบราชสมบัติ ทรงเลิกใช้คำว่าเจ้าฟ้าในคำสร้อยพระนามพระเจ้าแผ่นดิน แต่เฉลิมพระนามพระราชโอรสทั้งสองพระองค์ที่ประสูติแต่พระอัครมเหสีเป็นเจ้าฟ้าสุทัศน์และเจ้าฟ้าศรีเสาวภาค นับแต่นั้นมา เจ้าฟ้าจึงกลายเป็นสกุลยศของลูกหลวงที่พระมารดาเป็นเจ้า ต่อมาจึงขยายไปถึงหลานหลวงที่พระบิดาและพระมารดาทั้งสองฝ่ายเป็นเจ้าฟ้า หลานหลวงนั้นให้เป็นเจ้าฟ้าด้วย
เครื่องยนต์แฉกดาว
เครื่องยนต์แฉกดาว (Radial engine) เป็นเครื่องยนต์สันดาปภายในประเภทหนึ่ง กระบอกสูบของเครื่องยนต์ประเภทนี้จะเรียงตัวกันเป็นแฉกดาวพุ่งออกจากศูนย์กลาง มีตั้งแต่ห้าแฉกไปจนถึงเจ็ดแฉก ถูกใช้งานในเครื่องบินใบพัดเดี่ยว
เครื่องยนต์แฉกดาวถูกคิดค้นโดยชาร์ล แมทธิว แมนลี (Charles Matthews Manly ) วิศวกรชาวอเมริกันเมื่อค.ศ. 1901 เครื่องยนต์ที่เขาสร้างขึ้นมามีกำลัง 52 แรงม้าที่อัตรา 950 รอบต่อนาที
เมืองมายา (ละครโทรทัศน์จีน)
เมืองมายา (Showbiz Tycoon) เป็นละครโทรทัศน์แนวกึ่งอิงชีวประวัติ ออกอากาศในปี 2000 กล่าวถึงชีวิตผู้มีอิทธิพลทางสื่อรายการโทรทัศน์จีน อาทิเช่น Run Run Shaw ผู้ก่อตั้งบริษัท Shaw Brothers Studio และสถานีโทรทัศน์ละคร TVB นำแสดงโดย เถา ต้าหยู่ รับบท ชอว์ หลิว เจียหลิง รับบท ภรรยาของชอว์ ฟ่ง อี่หฺวา, หลี เย่าเสียง และ อเล็กซ์ ฟง รับบทเป็น Leonard Ho และ Raymond Chowผู้ร่วมก่อตั้งบริษัทของชอว์ เจ้าของบริษัท Golden Harvest
เนื้อเรื่องย่อ
เรื่องราวของการเดินทางธุรกิจในวงการบันเทิง จนได้เป็นบริษัทยักษ์ใหญ่ในวงการมายา ผลิตภาพยนตร์ ออกมามากมาย มีดาราในสังกัดมากที่สุดในวงการ ซี่รี่ย์เรื่องนี้ เมืองมายา นำเสนอเหตุการณ์ในวงการบันเทิง ต่างๆมากมายทั้งในค่ายและนอกค่าย เหตุการณ์เพื่อนรักซึ่งสามารถทรยศหักหลัง ธุรกิจที่โดนถูกแย่งชิงไป จึงเกิดการแข่งฆ่ากัน จนในที่สุด ต้องมีผู้รับกรรม มรสุมต่างๆจะสงบลงได้อย่างไร ก่อนที่จะมีผู้ตัดสินใจบุกเบิกวงการโทรทัศน์ อีกครั้ง
กุ้งเสียบ
กุ้งเสียบ เป็นการถนอมอาหารของภาคใต้ โดยนำกุ้งทั้งเปลือกมาเสียบไม้เรียงกันทาเกลือ นำมาปิ้งไฟอ่อน​ ๆ​ หรือรมควันจนแห้ง นำไปทำอาหารได้หลายชนิด เช่นน้ำพริกกุ้งเสียบ หรือใช้แทนกุ้งแห้ง กุ้งเสียบที่มีชื่อเสียงในหลายจังหวัด เช่น ภูเก็ต นครศรีธรรมราช พังงา พัทลุง สงขลา
ธัญญะสุภางค์ จิรปรีชานนท์
ประวัติ
ธัญญะสุภางค์ จิรปรีชานนท์ ชื่อเล่น โบ เกิดเมื่อวันที่ 6 กรกฎาคม พ.ศ. 2533 สำเร็จการศึกษาในระดับมัธยมจากโรงเรียนสาธิตแห่งมหาวิทยาลัยเกษตรศาสตร์ ด้วยความที่โบเป็นคนที่เรียนเก่งทำให้ได้ทุนไปเรียนต่อที่ประเทศญี่ปุ่นเป็นเวลา 4 ปี ที่ Ritsumeikan Asia Pacific University ด้านรัฐศาสตร์ความสัมพันธ์ระหว่างประเทศ
โบมีสามารถพิเศษ สามารถพูดได้มากถึง 6 ภาษา ได้แก่ ไทย, อังกฤษ, ญี่ปุ่น, ฝรั่งเศส, เกาหลี และสเปน
หลังจากกลับมาจากประเทศญี่ปุ่น โบ มาออดิชั่นและได้ถูกเลือกให้เป็นนางเอกภาพยนตร์ เรื่อง เค้าเรียกผมว่าความรัก คู่กับ อารักษ์ อมรศุภสิริ และได้เป็นนักแสดงในสังกัดช่อง 7 และมีผลงานละครเรื่องแรกคือ ไฟหวน
ในปี 2557 ได้พลิกมารับบทร้ายครั้งแรก ในละครเรื่องกุหลาบเล่นไฟ และล่าสุดในปี 2558 ประสบความสำเร็จสุดๆ กับบทพักตรา ในละคร รอยรักแรงแค้น
อ่าวเชซาพีก
อ่าวเชซาพีก (Chesapeake bay; ออกเสียง: เช-เสอะ-พีค) เป็นอ่าวที่ไหลเป็นสู่มหาสมุทรแอตแลนติก ล้อมรอบโดยรัฐสองรัฐในสหรัฐอเมริกา คือ รัฐแมริแลนด์และเวอร์จิเนีย เป็นอ่าวที่ใหญ่ที่สุดของสหรัฐอเมริกา มีแม่น้ำทั้งหมด 150 สาย ซึ่งไหลไปสู่อ่าวเชซาพีก มีความใหญ่ประมาณ 166,534 ตารางกิโลเมตร (64,299 ตารางไมล์) เชื่อมติดกับเขตวอชิงตัน ดี.ซี. และรัฐ 6 รัฐ ได้แก่ รัฐนิวยอร์ก เพนซิลเวเนีย เดลาแวร์ แมริแลนด์ เวอร์จิเนีย และเวสต์เวอร์จิเนีย
ธัญญะสุภางค์ จิรปรีชานนท์
ประวัติ
ธัญญะสุภางค์พักงานแสดงชั่วคราว เพื่อบินไปศึกษาต่อในระดับปริญญาโท ในสาขา Integrated Marketing ที่นิวยอร์ก ยูนิเวอร์ซิตี้ (NYU) ประเทศสหรัฐอเมริกา (ปัจจุบันจบการศึกษาแล้ว)​
เอเอฟซีแชมเปียนส์ลีก 2021 รอบแพ้คัดออก
เอเอฟซีแชมเปียนส์ลีก 2021 รอบแพ้คัดออก จะลงเล่นตั้งแต่วันที่ 13 กันยายน ถึง 23 พฤศจิกายน พ.ศ. 2564. ทั้งหมด 16 ทีมที่เข้าร่วมในรอบแพ้คัดออกที่จะตัดสินหาทีมแชมเปียนส์ของ เอเอฟซีแชมเปียนส์ลีก 2021.
ธัญญะสุภางค์ จิรปรีชานนท์
ชีวิตส่วนตัว
ชีวิตส่วนตัว ธัญญะสุภางค์ ได้พบรักและคบหาดูใจ กับ เอก จิรัฏฐ์ บูรพาพัฒนะกูล ชื่อเดิม (ศุภากร ประทีปถิ่นทอง) หรือ เอก เด็กวัดร้อยล้าน มาทั้งหมด 5 ปี อดีตเคยเป็นเด็กวัด ที่วัดท่าไม้ ได้มุมานะทำธุรกิจส่วนตัวด้านอสังหาริมทรัพย์ จนร่ำรวยมีเงินเป็นร้อยล้านตั้งแต่อายุยังน้อย ก่อนจะผันตัวเองมาเป็นนักแสดงและพบรักกับนางเอกสาวช่อง 7 ธัญญะสุภางค์ กับ เอก ได้ประกาศหมั้นบนสะพานพระราม 8 กลางแม่น้ำเจ้าพระยา วันพฤหัสบดี ที่ 28 มกราคม พ.ศ. 2559 และมีการฉลองสมรสใน วันศุกร์ ที่ 18 มีนาคม พ.ศ. 2559 ณ รีสอร์ตบุรีธารา อำเภอกระทุ่มแบน จังหวัดสมุทรสาคร ปัจจุบันหย่ากันแล้วและไม่มีบุตรธิดาด้วยกัน
เอเอฟซีแชมเปียนส์ลีก 2021 รอบแพ้คัดออก
รูปแบบ
<section begin=Format /> ในรอบแพ้คัดออก, 16 ทีมลงเล่นในทัวร์นาเมนต์ตกรอบเดียว, กับทีมที่ถูกแบ่งออกเป็นสองโซนจนกระทั่งถึงรอบชิงชนะเลิศ. แต่ละคู่จะลงเล่นในแมตช์เลกเดียวที่สนามเป็นกลาง (บทความข้อที่ 9.1). แทนที่จะเป็นในบ้านและนอกบ้านตามปกติ. ต่อเวลาพิเศษ และ การดวลลูกโทษ เป็นวิธีการที่จะใช้ตัดสินหาทีมชนะเลิศถ้าในกรณีที่จำเป็น (บทความข้อที่ 9.3 และ 10.1). <section end=Format />
ตารางการแข่งขัน
ตารางการแข่งขันของแต่ละรอบมีดังนี้.
สายการแข่งขัน
<section begin=Bracket /> <section end=Bracket />